Diari Oficial de la Generalitat Valenciana


Sumari del DOGV 8499, del 05-03-2019 (2019/2053)

Extracte de la Resolució de 4 de febrer de 2019, de la vicerectora d'Ocupació i Programes Formatius, per la qual es convoca la cinquena edició de Parlem d'art, dins del programa Art públic/universitat pública, d'aquesta universitat.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8499

Data del DOGV
:   05-03-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/2053


Data del document
:   04-02-2019

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 4 de febrer de 2019, de la vicerectora d'Ocupació i Programes Formatius, per la qual es convoca la cinquena edició de Parlem d'art, dins del programa Art públic/universitat pública, d'aquesta universitat. [2019/2053]  
BDNS (identif.): 441787.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions:  
 http://www.pap.minhap.gob.es/bdnstrans  
  
Primer. Beneficiaris  
Estudiants matriculats en la Universitat de València durant el curs acadèmic 2018/2019 en qualsevol dels ensenyaments que donen els títols universitaris oficials.  
  
Segon. Objecte  
Seleccionar en règim de concurrència competitiva propostes que promoguen activitats de debat, reflexió, divulgació i anàlisi sobre cultura contemporània (arts visuals, arts escèniques, arquitectura, música i literatura).  
  
Tercer. Bases reguladores  
Les bases íntegres es poden consultar al web   
https://www.uv.es/sedi   
  
i a la Base de dades nacional de subvencions, a través del web   
http://www.pap.minhap.gob.es/bdnstrans/es/index  
  
Quart. Quantia  
L'import total màxim de les ajudes a concedir és de 6.000 euros, que se sufragaran a càrrec del pressupost de la Universitat de València per a l'any 2019 del codi orgànic 5187433388. Cadascun dels projectes seleccionats podrà obtenir una dotació màxima de 1.000 euros, sotmesa a les retencions i impostos corresponents.  
  
Cinqué. Termini de presentació de sol·licituds  
Les sol·licituds i els projectes es poden presentar des de l'endemà de la publicació de l'extracte d'aquesta convocatòria en el Diari Oficial de la Generalitat Valenciana (DOGV) i fins al dia 6 de maig de 2019, a les 14 hores.  
  
Sisé. Altres dades  
Les activitats poden consistir en conferències, xarrades, ponències, debats, taules redones, seminaris o altres activitats semblants relacionades amb l'objecte de la convocatòria. Queden exclosos els projectes d'intervencions artístiques.  
Les propostes es poden presentar mitjançant una sol·licitud individual o col·lectiva. Cada participant o equip pot presentar només una sol·licitud i un projecte. En qualsevol cas, tots els membres d'un equip han de complir les bases.  
  
València, 4 de febrer de 2019.- La rectora, p. d. (DOGV 09.07.2018), la vicerectora d'Ocupació i Programes Formatius: M.ª Adela Valero Aleixandre.